POLITEHNICA București gazduieste conferinta ”Lightwave Control and Metrology”

Inovații în tehnologia laser și metrologie.

Universitatea Națională de Știință și Tehnologie POLITEHNICA București va găzdui în data de 26 noiembrie 2025, conferința intitulată „Lightwave Control and Metrology” susținută de domnul profesor dr. rer. nat. Ioachim PUPEZEA, de la RPTU University Kaiserslautern-Landau, Germania.

Evenimentul se va desfășura miercuri, 26 noiembrie 2025, în intervalul orar 10:00-12:00, în Sala Senatului, Clădirea Rectoratului.

Evenimentul face parte dintr-o serie de inițiative care promovează schimbul internațional de cunoștințe în domeniul opticii și fotonicii. Participanții vor avea ocazia să afle cum aceste inovații fac tranziția de la știința fundamentală către aplicații practice de ultimă generație, inclusiv în domeniul biomedical.

Accesul este liber.